Меланија Алварес

Меланија Алварес де Адем () е мексикански професор по математика, која работи како координатор за образование на Институтот за математички науки во Тихиот Океан и координатор за теренски истражувања на Катедрата за Математика на Универзитетот во Британска Колумбија, Ванкувер. Во УБЦ, таа е позната по летните кампуси по математика, кои таа ги развила, со цел подобрување на математичката едукација на домородните средношколци. Таа е добитник на наградата Адриен Пулиот за 2012 година, доделена од Канадското математичко друштво за значајни придонеси во образованието по математика во Канада.

Алварес пораснала во Град Мексико, каде што завршила додипломско образование на Националниот автономен универзитет во Мексико. Таа подоцна магистрирала по економија и антропологијата на Универзитетот во Висконсин-Медисон, како и во операцииските истражување од Универзитетот Стенфорд. Во 2016 година докторирала во математичкото образование на Универзитетот Сајмон Фрејзер, под надзор на Питер Лиљедал.

Таа го добила интересот да им помага на малцинствата, кои се во нерамноправна положба, по математика по инцидентот на расна дискриминација, кој се случил во Медисон, каде што нејзиниот син од шесто одделение (кој го наследил талентот на мајка му за математика) бил ставен на пониско ниво по математика поради неговата латино етничка припадност. Таа се преселила во Ванкувер во 2004 година и во 2007 година ја започна својата програма во математичкиот камп во УБЦ. Освен нејзината работа со домородните луѓе, Алварес била активна и во организирањето на математички натпревари, работилници и прибирање на средства, за математичко образование, помеѓу општата популација.

 Наводи 

Категорија:Живи луѓе
Категорија:Мексикански математичари
Категорија:Канадски математичари
Категорија:Математичарки
Категорија:Апсолвенти на Стенфордскиот универзитет